**A fost odată...**

*Camelia Oprița*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ca o aripă albastră,

Bătea vântul la fereastră.

Se mira și nu știu cum

Îmi văzuse ieri pe drum.

Cărticica colorată

Unde un băiat și-o fată

Aveau leagăn cu hamac

Și rățuște mici pe lac.

Aveau roată ca o scară

Și-nvârtea piatra la moară,

Iar găina făinoasă

Avea creasta luminoasă.

Vântu-mi zise cu mirare:

Scoate cartea din sertare

Și citește o poveste

Mie și păpușii tale.

Uite-ți dau spice de grâu

Să le porți mereu la brâu,

Pâinea-n casă să-ți sporească,

Așa ca-n povestea noastră.

Să nu-mi citești una tristă,

Că n-am mâneci, nici batistă...

Aia ce e? Călimară ?

Scoate, deci, povestea afară !

Și-ncepui a scrie-scrie

Ceva din copilărie,

Dar povestea mea deodată

Se opri... A fost odată.